टोक्यो ओलंपिक में 33 खेलों में 339 इवेंट का आयोजन हुआ था, जो ओलंपिक इतिहास में सर्वाधिक था।
2020 के ओलंपिक का आयोजन एक साल के स्थगन के बाद टोक्यो में 23 जुलाई से 8 अगस्त 2021 के बीच हुआ। टोक्यो ओलंपिक में 33 खेलों में 339 इवेंट का आयोजन हुआ था, जो ओलंपिक इतिहास में सर्वाधिक था। उस ओलंपिक में 206 राष्ट्रीय ओलंपिक समितियों के 11420 एथलीटों ने 339 प्रतिस्पर्धाओं में हिस्सा लिया था और भारत 1 स्वर्ण, 2 रजत और 4 कांस्य सहित कुल 7 पदक जीतने में सफल हुआ था। 1900 से लेकर अभी तक भारत ने 24 ओलंपिक खेलों में कुल 35 पदक जीते हैं और उम्मीद की जानी चाहिए कि 2024 के 33वें ओलंपिक में भारतीय खिलाड़ी पदकों का नया रिकॉर्ड बनाकर देश को गौरवान्वित करेंगे।